Document ID: /roh_data/filtered/fineweb-2-filterrobots_roh.jsonl.gz/64658

Exteriur - Bank of England sbassa tschains directiv sin 0,25%
Per l'emprima giada suenter 7 onns sbassa la banca naziunala britannica Bank of England il tschains directiv e quai dad actualmain 0,5 sin 0,25%. Uschia vul ella evitar la recessiun che smanatscha suenter il schoc dal Brexit.
En il medem mument ha la Bank of England fatg allusiun ch'ella saja pronta da sbassar il tschains quest onn anc ina giada en direcziun 0%.
La Gronda Britannia chamina envers il pli grond collaps conjunctural dapi 7 onns. Dapi il referendum dal Brexit n'èsi betg cler schebain il pajais ha en l'avegnir access al martgà intern da l'UE u betg.